Акрамя гэтага, беларускія тавары цудоўна ведалі і цанілі расійскія спажыўцы, што немалаважна для збыту, але яны былі не вядомы ў ЕС. Таму імкненне беларускага кіраўніцтва пасля прэзідэнцкіх выбараў 1994 года рэінтэграваць эканоміку з расійскай грунтавалася на разуменні структурных асаблівасцяў эканомікі Беларусі і ў выніку прывяло да хуткага эканамічнага росту. Дарэчы, 1996 год і стаў першым годам, калі замест падзення эканомікі, якое пачалося з крахам СССР, Беларусь змагла прадэманстраваць эканамічны рост.